2018. gada 10. jūlijā Noteikumi Nr. 403

Rīgā (prot. Nr. 32 4. §)

**Grozījumi Ministru kabineta 2015. gada 9. jūnija noteikumos Nr. 284 "Valsts pamatbudžeta programmas "Ekonomikas attīstības programma" finanšu līdzekļu izmantošanas kārtība"**

Izdoti saskaņā ar

Imigrācijas likuma

23. panta astoto daļu

Izdarīt Ministru kabineta 2015. gada 9. jūnija noteikumos Nr. 284 "Valsts pamatbudžeta programmas "Ekonomikas attīstības programma" finanšu līdzekļu izmantošanas kārtība" (Latvijas Vēstnesis, 2015, 116. nr.) šādus grozījumus:

1. Papildināt noteikumus ar 2.1 punktu šādā redakcijā:

"2.1 Lai novērtētu budžeta programmā pieejamo finanšu līdzekļu apmēru, ko veido ārzemnieku veiktās iemaksas, Pilsonības un migrācijas lietu pārvalde reizi ceturksnī līdz nākamā ceturkšņa pirmā mēneša desmitajam datumam iesniedz Ekonomikas ministrijai informāciju par pirmreizējām un atkārtotām termiņuzturēšanās atļaujām, kas izsniegtas saskaņā ar Imigrācijas likuma 23. panta pirmās daļas 28., 29., 30. un 31. punktu un 7.3 daļu. Informāciju nosūta elektroniski, ievērojot nosacījumus par ierobežotas pieejamības informācijas drošu pārraidi."

2. Izteikt 3. punkta ievaddaļu šādā redakcijā:

"3. Ekonomikas ministrija, ja nepieciešams, atbilstoši gadskārtējā valsts budžeta likumā noteiktajiem mērķiem, izvērtējot un ņemot vērā budžeta programmā pieejamo finanšu līdzekļu apmēru, sagatavo un normatīvajos aktos noteiktajā kārtībā iesniedz Ministru kabinetā rīkojuma projektu par šo noteikumu 2. punktā minēto budžeta programmas finanšu līdzekļu sadalījumu, norādot:".

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens